Έρικ ο Ερυθρός

Ο Έρικ Θόρβαλνσον ή Έρικ ο Ερυθρός (Ισλανδικά: "Eiríkur rauði", νορβηγικά: "Eirik Torvaldsson"950 - 1003) ήταν ένας Βίκινγκ εξερευνητής που περιγράφεται και υμνείται από τις Μεσαιωνικές Σάγκας ως ο ιδρυτής της πρώτης Ευρωπαϊκής εγκατάστασης στην Γροιλανδία. Το προσωνύμιο "Ερυθρός" το κέρδισε λόγω του κόκκινου χρώματος των μαλλιών και της γενειάδας του.The Little Ice Age: How Climate Made History, 1300–1850, Basic Books, 2002, σ. 10Cooper Edens: Sea Stories: A Classic Illustrated Edition, 2007, σ. 53 Ο Έρικ γεννήθηκε σύμφωνα με τα Σάγκας στο Ρόγκαλαντ της Νορβηγίας ως γιος του ευγενούς Θόρβαλντ Άσβαλντσον. Ο πατέρας του εξορίστηκε από την Νορβηγία την εποχή που ήταν ο Έρικ σε πολύ μικρή ηλικία, μετανάστευσε με ολόκληρη την οικογένεια του στην Ισλανδία.https://exploration.marinersmuseum.org/subject/erik-the-red/ Την εποχή που βρισκόταν ακόμα στην Ισλανδία παντρεύτηκε και έκανε 4 παιδιά, ανάμεσα τους και ο πασίγνωστος Ισλανδός εξερευνητής Λέιφ Έρικσον.https://sagadb.org/graenlendinga_saga.ishttps://www.britannica.com/biography/Erik-the-Red Αργότερα (982) ο Έρικ εξορίστηκε για τρία χρόνια από την Ισλανδία, κατόπιν εξερεύνησε την παγωμένη Γροιλανδία και ίδρυσε στο νησί τον πρώτο Ευρωπαϊκό οικισμό. Ο Έρικ ο Ερυθρός πέθανε σε ηλικία 53 ετών (1003) από μια επιδημία που σάρωσε όλους τους κατοίκους του οικισμού.

Πρώτα χρόνια

Ο Έρικ Θόρβαλνσον γεννήθηκε στο Ρόγκαλαντ της Νορβηγίας (950) και ήταν γιος του Θόρβαλντ Άσβαλντσον. Ο Θόρβαλντ εξορίστηκε από την Νορβηγία σαν τιμωρία επειδή διέπραξε ανθρωποκτονία από αμέλεια, αναγκάστηκε να φύγει με την οικογένεια του προς τα δυτικά, ο Έρικ ήταν τότε δέκα ετών (960).https://sagadb.org/eiriks_saga_rauda.en Ο Θόρβαλντ θα εγκατασταθεί με την οικογένεια του στην χερσόνησο Χόρνστραντιρ της βορειοδυτικής Ισλανδίας όπου θα πεθάνει περίπου 10 χρόνια αργότερα.https://adsabs.harvard.edu/full/1923JRASC..17..257W"Grænlendinga Saga." The Vinland Sagas: The Norse Discovery of America. Baltimore: Penguin Books, 1973. 47–105 Με τον θάνατο του πατέρα του ο Έρικ Θόρβαλνσον με την υπόλοιπη οικογένεια του θα μετακινηθούν νοτιότερα στην περιοχή Χαουκάνταλουρ. Ο Έρικ παντρεύτηκε κατόπιν την κόρη του Γκουνμπιόρν Ούλφσον και απέκτησε μαζί της 4 παιδιά : τους μετέπειτα εξερευνητές Λέιφ Έρικσον, Θόρβαλντ Έρικσον και Τόρσταιν Έρικσον και μια κόρη. Ο γιος του Λέιφ και η σύζυγος του ασπάστηκαν τον Χριστιανισμό, ο πατέρας του και τα αδέλφια του παρέμειναν ωστόσο πιστοί στην αρχαία Σκανδιναβική θρησκεία. Η σύζυγος του Έρικ αποφάσισε να ασπαστεί και η ίδια κάποια στιγμή τον Χριστιανισμό και διέταξε να ανεγερθεί η πρώτη Χριστιανική εκκλησία στην Γροιλανδία. Ο Έρικ αντέδρασε έντονα διατάζοντας να εξακολουθήσει ο λαός του να παραμένει πιστός στους αρχαίους Σκανδιναβικούς θεούς, η σύζυγος του αρνήθηκε από τότε να έχει κάθε σωματική επαφή μαζί της.https://web.archive.org/web/20140508030929/http://www.thehistoryofcanadapodcast.com/norse-explorers/

Εξορία

Την εποχή που βρισκόταν ο Έρικ στην Ισλανδία άκουγε πολλές ιστορίες ναυτικών και ιδιαίτερα του πεθερού του ότι υπήρχε στα βόρεια μια γη που ήταν καλυμμένη από πάγους, αποφάσισε να την εξερευνήσει. Ο βασικότερος λόγος που αποφάσισε να φύγει από την Ισλανδία ήταν ότι είχε διαπράξει φόνους. Για να γλιτώσει από νομικές κυρώσεις επέλεξε έναν τόπο απόμακρο χωρίς δικαστές. Η δικαιοσύνη επιβαλλόταν και από κοινότητες, αλλά, αν ήταν μικρή αποικία και οι περισσότεροι συγγενείς με το μέρος του φονιά, τότε η οικογένεια του θύματος δεν είχε ελπίδες δικαίωσης. Το 983 έκανε το πρώτο ταξίδι του και ανακάλυψε εύφορες εκτάσεις που έδιναν τη δυνατότητα μόνιμης εγκατάστασης. Επιστρέφοντας στην Ισλανδία έπεισε και άλλους να τον ακολουθήσουν. Το 986 επέστρεψε στη Γροιλανδία με 25 πλοία με πολλά ζώα, αν και τελικά μόνο 14 πλοία κατάφεραν να φτάσουν και τα υπόλοιπα 11 χάθηκαν στην θάλασσα.Farley Mowat, Westviking: The Ancient Norse in Greenland and North America (1965). Οι άποικοι δημιούργησαν τρεις οικισμούς, τον Ανατολικό οικισμό, το Δυτικό οικισμό, και το Μεσαίο οικισμό. Ο πιο ανεπτυγμένος ήταν ο Ανατολικός, ο οποίος άντεξε περισσότερο από τους υπόλοιπους. Οι άποικοι δημιούργησαν εκκλησίες και μοναστήρια και ξεκίνησαν περαιτέρω εξερευνήσεις για πιο εύφορες εκτάσεις.

Ο Έρικ ονόμασε τη νέα χώρα Πράσινη γη (Groland), και όταν τον ρώτησαν οι υπόλοιποι γιατί την ονόμασε έτσι αφού ήταν καλυμμένη με πάγους απάντησε ότι αυτό το όνομα θα προσέλκυε νέους αποίκους. Ο Έρικ αναδείχθηκε σε ερμηνευτή των νόμων και αρχηγό των αποίκων. Οι αποικίες με την πάροδο του χρόνου ευημερούσαν και απέκτησαν πλούτο, έως το 1002 όταν μια ομάδα μεταναστών έφερε μια επιδημία που αποδεκάτισε τους κατοίκους και μεταξύ τους και τον ίδιο τον Έρικ.https://idrisi.narod.ru/mcarlson.htm Τα παιδιά του ήταν οι Λέιφ Έρικσον, ο Θόρβαλντ Έρικσον, ο Τόρσταιν Έρικσον και η Φρέυντις Έιρικσντοττιρ που υπήρξαν εξερευνητές της Αμερικάνικης ηπείρου.Ingstad, Helge; Ingstad, Anne Stine (2000). The Viking discovery of America: the excavation of a Norse settlement in L'Anse aux Meadows, Newfoundland. Breakwater Books. σ. 74 Ο Λέιφ τον αντικατέστησε στα καθήκοντα του αρχηγού και ερμηνευτή των νόμων.

Παραπομπές

Πηγές

The Little Ice Age: How Climate Made History, 1300–1850, Basic Books, 2002
Cooper Edens: Sea Stories: A Classic Illustrated Edition, 2007.

Ερικ
Ερικ
Ερικ
Ερικ
Κατηγορία:Βίκινγκ